Mikel Goti

Mikel Goti López, nado en Gorliz o 23 de maio de 2002, é un futbolista español que xoga como dianteiro na Real Sociedad B, da Primeira División RFEF.

 Traxectoria 
Formouse como futbolista na canteira do Athletic Club, subindo polas diferentes categorías inferiores ata debutar co segundo filial, o Basconia, na Terceira División, durante a tempada 2020/21. Disputou 24 partidos co equipo de Basauri e esa mesma campaña debutou co Bilbao Athletic  na Segunda División B, nun encontro ante o Arenas de Getxo. No verán de 2021 subiu definitivamente ao primeiro filial, na nova Primeira División RFEF, onde xogou durante os seguintes dous anos, sumando un total de 59 partidos e 6 goles.

Para a tempada 2023/24 asinou como novo xogador do máximo rival, a Real Sociedad B, da mesma categoría.

 Notas 

Categoría:Nados en Gorliz
Categoría:Nados en 2002
Categoría:Futbolistas do País Vasco
Categoría:Dianteiros de fútbol
Categoría:Xogadores do CD Baskonia
Categoría:Xogadores do Bilbao Athletic
Categoría:Xogadores da Real Sociedad B